open-index/open-wikipedia-markdown huggingface dataset:
Vassili Livanov

**Vassili Livanov** (vene keeles Василий Борисович Ливанов, sündinud 19. juulil 1935 Moskvas) on vene näitleja.

Tema isa Boriss Livanov oli samuti tuntud näitleja, NSV Liidu rahvakunstnik (1948). Vassili kasvas üles perekonnas, kus sageli käisid külas Moskva kõige tuntumad näitlejad, režissöör Aleksandr Dovženko, kunstnik Pjotr Kontšalovski ja luuletaja Boriss Pasternak. 

1954 lõpetas Livanov NSV Liidu Kunstiakadeemia juures oleva Moskva Kunstikeskkooli, 1958 Štšukini-nimelise teatriinstituudi ja 1966 Goskino juures režissööride kursused. 

1966–1973 töötas ta Sojuzmultfilmis režissöörina. Multifilmidega jäi ta aga seotuks palju kauemaks, kuni 1991. aastani. Ta on osalenud mitmesajas multifilmis, peamiselt näitlejana, kuid ka režissööri ja stsenaristina. Tema häälega räägivad multifilmides Karlsson ja Krokodill Gena, sarjas "38 papagoid" Boamadu ja filmis "Kolmanda planeedi saladus" Gromozeka. Eestis on näidatud tema osalusel valminud multifilmidest veel näiteks "Ahv Sarugashima saarelt", "Aivalus ja Barmalei", "Kiisuke Auh", "Kingitus kõige nõrgemale", "Kuidas Maša padjaga tülli läks", "Maša pole enam laisk", "Maša ja võlumoos", "Tagasitulek", "Saabastega koer", "Kaliif-toonekurg", "Jõumeeste puder" ja "Kuru". Stsenaariumi on ta kirjutanud vähemalt 10 multifilmile, mis valmisid aastail 1968–2000 ning nende seas on "Kõige, kõige, kõige, kõige" (1968, ühtlasi režissöör), "Breemeni linna moosekandid" (1969), "Sinilind" (Maurice Maeterlincki järgi, 1970, ühtlasi režissöör), "Breemeni moosekantide jälgedes" (1973, ühtlasi režissöör), "Maša ja võlumoos" (1979) ning "Uued Breemeni moosekandid" (2000). 

Mängufilmides mängis Livanov alates 1959. aastast. Juba esimese filmi, kus tal oli suurem roll, võtetel külmetas ta oma hääle ära, sest võtted toimusid 40-kraadise külmaga ja näitlejad pidid tormist üle karjuma. Nii sai ta endale iseloomuliku käheda hääle. 

Livanovi kõige tuntum roll on Sherlock Holmes, mida ta aastatel 1979–1986 mängis 5-filmises sarjas "Sherlock Holmesi ja doktor Watsoni seiklused" (kokku 11 osa). Need filmid on tuntud ka väljaspool endise NSV Liitu ja peamiselt selle rolliga ongi ta saanud mujal maailmas kuulsaks. 

1990. aastatel osales Livanov (sageli koos doktor Watsoni osatäitja Vitali Solominiga) mitme ettevõtte telereklaamis, reklaamides näiteks autosid, küpsiseid ja teed. Nende reklaamide stsenaariumi kirjutas tavaliselt Livanov ise.

## Tunnustus
*1988 Vene NFSV rahvakunstnik
*2005, 1. detsember. Orden "Teenete eest Isamaa ees" IV järk
*2006, 20. veebruar. Briti impeeriumi ordu liige (Briti impeeriumi ordeni 5. klass, MBE) "teatri ja näitekunsti teenete eest" (*For service to the theatre and performing arts*)

## Muud
*2007 Cooki saared andsid välja 4-mündilise sarja 1-untsiseid hõbemünte (nominaal 2 Cooki saarte dollarit), mille kõikide müntide aversil on kujutatud Elizabeth II ja reversil kujutisi NSV Liidu aastatel 1979–1986 toodetud filmisarjast "Sherlock Holmesi ja doktor Watsoni seiklused". Mündid vermiti Austraalias Perthis. 

## Viited
Balga komtuur

**Balga** ehk **Bałga komtuur** (saksa keeles *Komtur von Balga*) oli Saksa ordu käsknik, kes valitses Balga komtuurkonda Preisimaal.

Balga linnuse vallutas Saksa ordu 1239. aastal muinaspreislastelt ning rajas selle asemele enda oma. Peagi sai sellest ühe olulisima Saksa ordu komtuurkonna keskusi. Mitmetest Balga komtuuridest said kas Saksa ordu kõrgmeistrid või teised kõrged ametnikud. Komtuuri ametikoht kadus 1499. aastal, kui uus kõrgmeister Friedrich von Sachsen asus Saksa orduriiki jõuliselt reformima.  

## Balga komtuurid

*1250–1251 Meingot 
*1257 Werner von Battenberg 
*1258 Bertold von Nordhausen 
*1262 Dietrich Roth 
*1268 Heinrich 
*1276–1277 Dietrich Roth 
*1278–? Berlewin 
*1279–1283 Helwig von Goldbach 
*1284 Dietrich von Speyer 
*1284–1285 Hartung 
*1288–1289 Bertold von Bruhaven 
*1289–1292 Heinrich von Dobien 
*1292–1296 Heinrich von Zuckschwert 
*1296 Heinrich von Werderthau 
*1296–1300 Siegfried von Rechberg 
*1303 Hermann 
*1304 Heinrich von Plötzke 
*1308–1312 Heinrich von Eisenburg 
*1313–1321 Gunther von Arnstein 
*1322–? Albrecht von Ora 
*1325–1331 Dietrich von Altenburg 
*1331 Heinrich Reuss von Plauen 
*1332–1337 Heinrich von Muro 
*1337–1341Dietrich von Speyer 
*1342–1343 Winrich von Kniprode 
*1343–1346 Dietrich von Blumenstein 
*1346 Siegfried von Dahenfeld 
*1346–1348 Ortulf von Trier 
*1349–1353 Eckhart von Kulling 
*1354–? Werner von Rundorf 
*1356–1360 Henning Schindekopf
*1361–1372 Ulrich Friecke
*1372–1374 Gottfried von Linden 
*1374–1382 Dietrich von Elner 
*1382–1383 Marquart von Larheim 
*1383–1387 Friedrich von Egloffstein 
*1387–1392 Arnold von Burgeln 
*1392–1396 Konrad von Kyburg 
*1396–1404 Ulrich von Jungingen 
*1404–1410 Johann von Sayn 
*1410–1412 Friedrich von Zollern 
*1412–1418 Ulrich Zenger 
*1419–1424 Helferich von Drahe 
*1426–1431 Jost von Strupperg 
*1431–1432 Heinrich von Sebenrode 
*1432–1437 Erasmus von Fischborn 
*1437–1440 Tammon Wolf von Spanheim 
*1440–1441 Heinrich Reuß von Plauen 
*1441–1452 Eberhard von Wesenthau 
*1452–1459 Heinrich Solr von Richtenberg 
*1459–1481 Siegfried Flach von Schwarzburg 
*1481–1488 Erasmus von Reitzenstein  
*1488–1495 Hieronymus von Gebsattel
*1495–1499 Heinrich Reuss von Plauen 

## Viited
Paleobotaanika

**Paleobotaanika** on paleontoloogia haru, mis tegeleb taimsete fossiilidega ja taimede evolutsiooni uurimisega.

## Vaata ka
*Paleozooloogia
Ruse piirkond

**Ruse piirkond** on 1. järgu haldusüksus Bulgaarias. Piirneb põhjas Rumeeniaga.

## Haldusjaotus

Piirkonnas on üheksa vallasisest linna ning ta jaguneb kaheksaks vallaks:

## Viited

## Välislingid

* Ruse piirkonna koduleht
Konrad Stryk

**Konrad Stryk** (ka *Cord Stryk*; surnud 11. septembril 1508) oli Liivi ordu liige ja Narva foogt aastatel 1492–1507.

Konradi vanemad olid Dietrich Stryk zu Eggerode ja Elseke von Münster. Ta sündis Eggerodes Horstmari lähedal Münsteri stiftis. Tema vend Arnd oli samuti Liivi ordu liige. Nende suguvõsa kuulus Vestfaali väikeaadli hulka.

Konradi karjääri alguse kohta Liivimaal pole midagi teada. 1481–1482 oli ta Riias linnusekomtuur, seejärel tuleb teabesse 10-aastane paus ning 1492. aastast oli ta Narva foogt. Ta oli sellel positsioonil 15 aastat, nähes seega ära nii Ivangorodi linnuse rajamise kui ka Liivimaa-Moskva sõja. Umbes aasta pärast foogtiametist lahkumist ta suri.

## Kirjandus
**Ritterbrüder im livländischen Zweig des Deutschen Ordens*. Köln: Böhlau, 1993. Nr. 855 (lk 637).
Sweder von dem Bussche

**Sweder von dem Bussche** (ka **Busche**) oli Liivi ordu liige ja Grobiņa foogt aastal 1504.

Swederi vanemaid pole teada, kuid ta pärines Vestfaalist Lippe lähedalt Detmoldist. Ka mitmed tema sugulased olid enne ja pärast teda Liivi ordu liikmed. Tema suguvõsa kuulus Vestfaali idaosa mõjukaimate hulka.

1486–1487 oli Sweder Tallinnas linnusekomtuur, 1504 on teda aga mainitud Grobiņa foogtina. Seejärel teated temast lõppevad.

## Kirjandus
**Ritterbrüder im livländischen Zweig des Deutschen Ordens*. Köln: Böhlau, 1993. Nr. 139 (lk 156–157).
Wolter von Loe

**Wolter von Loe** nime all on tuntud mitu inimest:
***[[Wolter von Loe (Tallinna komtuur)|Wolter von Loe]]** oli Tallinna komtuur 15. sajandil
***[[Wolter von Loe (Vindavi komtuur)|Wolter von Loe]]** oli Vindavi komtuur 16. sajandi alguses
Queen + Paul Rodgers

**Queen + Paul Rodgers** on inglise rokkansambel, ansambli Queen uus koosseis uue laulja ja uue basskitarristiga.

## Koosseis
*Paul Rodgers (2004–)
*Brian May (2004–)
*Roger Meddows Taylor (2004–)
*Spike Edney (2004–)
*Danny Miranda (2005–2006)
*Jamie Moses (2005–2006)

## Stuudioalbumid
* "The Cosmos Rocks", 2008

## Välislingid
* Ansambli koduleht
50 meetri seliliujumine

**50 m seliliujumine** on ujumise ala, kus ujutakse 50 meetri pikkust distantsi selili.

## [[Ujumise maailmarekordid|Maailmarekordite]] areng
### Mehed
#### Suur bassein (50 m)
Arnold von Vietinghoff

**Arnold von Vietinghoff** (ka **Vietinghof**, **Vitinghove**, surnud 11. juulil 1364) oli Liivi ordu maameister aastatel 1360–1364.

Vietinghoff pärines Vestfaalist Esseni lähedalt Vitinghofi kindlusest. Tema suguvõsa kuulus juba alates 13. sajandist Vestfaali silmapaistvamate hulka. Tema sugulasi tegutses juhtivatel kohtadel ka Saksa ordus ning 15. sajandi algul sai Konrad von Vietinghoffist oma vanema sugulasega sarnaselt Liivi ordu meister.

1342. aastal oli Arnold tõenäoliselt esimene Aluliina komtuur. 1347. aastal on teda märgitud Kuldīga komtuurina, 1348–1349 oli ta Tallinna komtuuri ametis Tallinnas. Eelmise ordumeistri Goswin von Herike surma järel valiti ta uueks ordumeistriks, kes ta oli kuni oma surmani.

## Vaata ka
*Vietinghoff

## Kirjandus
**Ritterbrüder im livländischen Zweig des Deutschen Ordens*. Köln: Böhlau, 1993. Nr 902 (lk 669–670).
*
Ymaut

**Ymaut**  oli liivlane, kes Henriku kroonika kohaselt tappis 1198. aastal Riia lahingus teise Liivimaa piiskopi Bertholdi.

Tema nime on seostatud eestipärase nimega *Him(m)ot(u)* ja selle tähenduseks on pakutud "himustatu, ihaldatu". Läti keeles on Ymauti nime tõlgendatud kui *Imants* või *Imanta*. See ajalooliste romaanide kaudu tuntuks saanud ja 20. sajandi esimesel poolel Lätis populaarne olnud nimetraditsioon põhineb aga ümberkirjutusveaga käsikirja kasutamisel.

Tema kohta pole peale Henriku kroonika piiskopi tapmisest rääkiva lõigu rohkem mingeid andmeid. Kroonika kirjelduse (II, 6) kohaselt tormas piiskopi ratsu lahingust põgenevate liivlaste keskele, kellest kaks ta kinni haarasid ja kolmas, Ymaut, ta odaga läbi torkas. Kas Ymaut seejärel tapeti või ta pääses, pole teada.

## Viited
Rodope

**Rodope** on mitme koha nimi:

***[[Rodope mäed]]** Balkanil
***[[Rodope maakond]]** Kreekas Ida-Makedoonia ja Traakia piirkonnas
Eka Tkešelašvili

**Eka Tkešelašvili** (õieti **Ekaterine Tkešelašvili**; gruusia ეკატერინე ტყეშელაშვილი; sündinud 23. mail 1977 Thbilisis) on Gruusia jurist ja poliitik, alates 2010. aasta novembrist kuni 2012. aasta oktoobrini integratsiooni riigiminister.

Eka Tkešelašvili on lõpetanud Thbilisi Riikliku Ülikooli; töötanud juristina ja riigiametnikuna; olnud Gruusia peaprokurör ja justiitsminister.

5. maist kuni 5. detsembrini 2008 oli ta Gruusia välisminister. Seejärel määrati ta Rahvusliku Julgeolekunõukogu sekretäriks.

## Välislingid
* Igor Taro:  Gruusial pole NATO suhtes illusioone, Intervjuu Postimehes 11. oktoober 2008
Suicidal Tendencies

**Suicidal Tendencies** on USA *[[hardcore punk]]*i ja *[[thrash metal]]*i bänd.

## Albumid
*Suicidal Tendencies (25th Anniversary Edition) 2008
*Friends & Family, Vol. 2 2001
*Free Your Soul and Save My Mind 2000
*Free Your Soul & Save My Mind (Bonus Track) 2000
*FNG 2000
*Freedumb 1999
*Freedumb (Japan Bonus Track) 1999
*Six the Hard Way 1998
*Friends & Family 1997
*Prime Cuts: The Best of Suicidal Tendencies 1997
*Suicidal for Life 1994
*Still Cyco After All These Years 1993
*The Art of Rebellion 1992
*Light 1991
*Possessed to Skate 1990
*Lights...Camera...Revolution! 1990
*Controlled by Hatred/Feel Like S***...Deja Vu 1989
*How Will I Laugh Tomorrow When I Can't Even Smile Today 1988
*Join the Army 1987
*Suicidal Tendencies 1983

## Välislingid
* Ametlik koduleht
Aleksei Prokurorov

**Aleksei Prokurorov** (vene Алексей Алексеевич Прокуроров; 25. märts 1964 – 10. oktoober 2008) oli vene murdmaasuusataja ja treener.

## Saavutused
Calgary olümpiamängudel 1988 võitis Aleksei Prokurorov 30 km suusatamises kuldmedali ja 4 x 10 km teatesuusatamises hõbemedali.

Ka Trondheimi maailmameistrivõistlustel 1997 sai ta kuldmedali 30 km suusatamises, lisaks hõbemedali 10 km distantsil. Ta sai erinevatelt maailmameistrivõistlustelt ka 4 pronksmedalit.

Pärast tegevsportlase karjääri lõppu oli ta Venemaa naiste suusakoondise peatreener kuni surmani.
Aleksei Prokurorov hukkus 10. oktoobril 2008 oma kodulinnas Vladimiris, kui roolijoodiku auto talle otsa sõitis.

## Välislingid

* Peep Pahv:  Roolijoodik pani suusamaailma leinama, Postimees 11. oktoober 2008
Lights...Camera...Revolution!

"**Lights...Camera...Revolution!**" on ansambli Suicidal Tendencies 1990. aastal ilmunud album.

## Lood
# "You Can't Bring Me Down" 
# "Lost Again"
# "Alone"
# "Lovely"
# "Give It Revolution"
# "Get Whacked"
# "Send Me Your Money"
# "Emotion No. 13"
# "Disco's Out, Murder's In"
# "Go'n Breakdown"
Preisi maameister

**[[Saksa ordu]] [[Preisi maameister|Preisi maameistrite]] loend**

Kogu Saksa ordu kõrgeim ametnik oli Saksa ordu kõrgmeister.

*1230–1239 Hermann Balk
**1237–1238 Herman von Altenburg (kohusetäitja)
**1238–1239 Friedrich von Fuchsberg (kohusetäitja)
**1239 ....... Berlewin von Freiberg (kohusetäitja)
*1239–1259 Dietrich von Grüningen (teistel andmetel 1246–1259)
**1239–1244 Heinrich von Weida (kohusetäitja)
**1244–1247 Poppo von Osterna (kohusetäitja)
**1247–1250 Heinrich von Weida (kohusetäitja)
**1248 ....... Heinrich von Honstein (kohusetäitja)
**1250–1255 Ludwig von Queden (kohusetäitja)
**1252–1253 Heinrich Botel (kohusetäitja)
**1255–1257 Burchard von Hornhausen (kohusetäitja)
**1257–1259 Gerhard von Hirzberg (kohusetäitja)
*1259–1261 Hartmut von Grumbach
*1261 ....... Dietrich (Königsbergi komtuur)
*1262 – 12. juuli 1263 Helmerich von Rechenberg (ka von Würzburg)
**12. juuli 1263- Johann von Wegeleben (kohusetäitja)
*1263–1269 Ludwig von Baldersheim
**1269–1271 Konrad von Thierberg vanem (kohusetäitja)
*1271–1273 Dietrich von Gatersleben 
*1273–1279 Konrad von Thierberg vanem
**1274–1283 Konrad von Thierberg noorem (kohusetäitja, teistel andmetel 1274–1275, 1277–1279)
*1279–1280 Konrad von Feuchtwangen
*1280–1283 Mangold von Sternberg
*1283–1288 Konrad von Thierberg noorem 
*1288–1299 Meinhard von Querfurt
*1299–1300  Konrad von Babenberg
*1300 ....... Ludwig von Schippen
**1300 ....... Berthold von Brühaven (kohusetäitja)
*1300–1302 Helwig von Goldbach
*1302–1306 Konrad Sack
*1306 ....... Sieghard von Schwarzburg
*1307–1309 Heinrich von Plötzke
9. september 1309 Preisi maameistri ametikoht kaotati, kui seoses tülidega Paavst Clemens V ja Templiordu vahel kolis Saksa ordu kõrgmeister Siegfried von Feuchtwangen ordu peakontori väljapoole Püha Rooma riiki, Veneetsia Vabariigist Preisimaale Marienburgi (tänapäeval Malbork), ning võttis Preisimaa administratsiooni üle.

*1317–1324 Friedrich von Wildenberg 

## Vaata ka
* Saksa ordu kõrgmeistrite loend
* Saksa ordu suurmarssalite loend
* Saksa meistrite loend
* Liivi ordu maameistrite loend 

## Allikad
* http://www.worldstatesmen.org/German_States3.html#Prussia

## Välislingid
* Preisi maameistrid 1129–1324
Whitesnake

**Whitesnake** on inglise *[[hard rock]]*i bänd, mille loojaks oli 1977. aastal David Coverdale.

## Stuudioalbumid

* 1978 "Trouble"
* 1979 "Lovehunter"
* 1980 "Ready an' Willing"
* 1981 "Come an' Get It"
* 1982 "Saints & Sinners"
* 1984 "Slide It In"
* 1987 "Whitesnake"
* 1989 "Slip of the Tongue"
* 1997 "Restless Heart"
* 2008 "Good to Be Bad"
* 2011 "Forevermore"
* 2015 "The Purple Album"
* 2019 "Flesh & Blood"

## Välislingid
* 
* Margo Pajuste. Whitesnake tõestas, et Saku Suurhallis saab välja keerata ülihea heli, Õhtuleht, 17. detsember 2008
Suur nõukogude entsüklopeedia

**"Suur nõukogude entsüklopeedia"** (vene keeles Большая советская энциклопедия) on peamine ja suurim Nõukogude Liidus välja antud universaalentsüklopeedia. 

See anti välja kolmes trükis:
* 1. trükk 1926–1947 – 65 põhiköidet ja numbrita lisaköide "CCCP";
* 2. trükk 1950–1958 – 49 põhiköidet, kd. 50 "CCCP", kd. 51 lisaköide, ja kd. 52 (kahe raamatuna, 1960) – tähestikuline register; lisaks rida entsüklopeedia aastaraamatuid täiendustega;
* 3. trükk 1969–1978 – 30 põhiköidet (neist kd. 24 kahe raamatuna, millest teine on "CCCP"), numbrita lisaköide (1980) – tähestikuline nimeregister.

## Välislingid
* Entsüklopeedia 3. trüki (1969–78) veebiversioon
David Karnosky

**David F. Karnosky** (12. oktoober 1949 Rhinelander – 24. oktoober 2008 Chassell) oli Ameerika Ühendriikide metsaökoloog.

Ta õppis metsandust USA Wisconsini ülikoolis ja kaitses seal 1975. aastal doktoriväitekirja.

Ta töötas Michigani Tehnikaülikoolis metsageneetika ja biotehnoloogia professorina.

Tema kolleegide seas on eestlastest olnud ökoloogid Olevi Kull, Jaak Sõber, Anu Sõber, Asko Noormets jt.

## Tunnustus
2006. aastal valiti ta Tartu Ülikooli audoktoriks.

Karnoskyle on pühendatud metsandusteadlaste organisatsiooni IUFRO väljaandel 2009. aastal Helsingis ilmunud raamat "Adaptation of Forests and People to Climate Change: A Global Assessment Report".

## Viited
Montana (Bulgaaria)

**Montana** on linn Loode-Bulgaarias, Montana piirkonna ja Montana valla keskus. Asub Ogosta jõe kaldal.

160. aasta paiku rajasid roomlased traaklaste asula kohale sõjaväelaagri, mis kasvas linnaks nimega *Montanensium*.

Aastatel 1944–1993 oli linna nimi *Mihajlovgrad*.

## Viited
Virkon

**Virkon** on tugev puhastusaine viiruste, seenhaiguse, bakterite, sarsi ja aviani infektsiooni vastu. 

Täisefekti saavutamiseks peab seda pihustama täispinnale ja laskma pinnal olla 2-10 min ning siis ära pühkima. Nahale laskmiseks ei kõlba kuna kuivatab nahka. On mõeldud eelkõige asjade puhastamiseks.

## Vaata ka
* Cutasept FP
* Cutasept G
* Cutasept F
Cutasept F

**Cutasept® F** on desinfitseerimisvahend mikrobioloogilise aktiivsusega bakterite, seenhaiguste, tuberkuloosi, rotaviiruse ja viirushaiguste vastu, kaasa arvatud HBV, HIV, HCV. 

Värvitu vedelik. Kasutatakse eeskätt meditsiiniasutustes, apteegis käsimüügis. Sobib naha desinfitseerimiseks.

## Vaata ka
*Cutasept FP
*Cutasept G
* Virkon
Jörg Haider

**Jörg Haider** (26. jaanuar 1950 Bad Goisern am Hallstättersee, Ülem-Austria – 11. oktoober 2008 Lambichl, Köttmannsdorf, Kärnteni liidumaa) oli Austria poliitik, Austria Vabaduspartei esimees 1986–2000.

Tema valimine FPÖ esimeheks 1986. aastal tõi kaasa SPÖ-FPÖ koalitsioonivalitsuse lagunemise. Aastast 1999 kuni surmani oli ta Kärnteni liidumaa kuberner.

## Välislingid
* Kaspar Näf: Austria kameeleoni Jörg Haideri surma puhul, Postimees, 14. oktoober 2008
Raamatupidamiskohustuslane

**Raamatupidamiskohustuslane** on majandusüksus, mis on kohustatud korraldama raamatupidamist ja finantsaruandlust õigusaktidest lähtuvalt.

Eesti raamatupidamise seaduse järgi on raamatupidamiskohustuslasteks:
* Eesti Vabariik ühe avalik-õigusliku juriidilise isikuna (iga ministeerium ja Riigikantselei oma valitsemis- ja haldusala ulatuses ning Riigikogu, Vabariigi President, Riigikontroll, õiguskantsler ja Riigikohus). 
* kohaliku omavalitsuse üksus
* Iga Eestis registreeritud era- või avalik-õiguslik juriidiline isik, 
* füüsilisest isikust ettevõtja 
* Eestis registrisse kantud välismaa äriühingu filiaal 

Vastavalt raamatupidamise seadusele on raamatupidamiskohustuslane kohustatud:
# korraldama raamatupidamist nii, et oleks tagatud aktuaalse, olulise, objektiivse ja võrreldava informatsiooni saamine raamatupidamiskohustuslase finantsseisundist, majandustulemusest ja rahavoogudest;
# dokumenteerima kõiki oma majandustehinguid;
# kirjendama algdokumentide või nende põhjal koostatud koonddokumentide alusel kõiki oma majandustehinguid raamatupidamisregistrites;
# koostama ja esitama raamatupidamise aastaaruande ning muud finantsaruanded õigusaktides sätestatud korras;
# säilitama raamatupidamise dokumente.

## Vaata ka
*GAAP
*Raamatupidamise eest vastutav isik

## Kirjandus
* U. Mereste, 2003. Majandusleksikon. Eesti Entsüklopeediakirjastus. Köide II (N-Y).

## Välislingid
*Raamatupidamise seadus
Unnepewe

**Unnepewe** oli muinaseestlaste vanem Sakala maakonnast, Henriku Liivimaa kroonika teatel Lembitu vend.

Unnepewe nimi esineb kroonikas vaid ühel korral, pärast vanem Lembitu langemist kui Unnepewe sakslastega kolm päeva pärast Madisepäeva lahingut rahulepingu sõlmis: 

*Et venit ad eos frater Lembiti Unnepewe cum aliis, qui remanserant, supplicantes pro pace pristina renovanda. *

 Ja nende juurde tuli Lembitu vend Unnepewe koos teistega, kes olid alles jäänud, paludes endise rahu uuendamist.

## Nime tõlgendus ja kasutamine kirjanduses
Keeleteadlase ja onomastiku Eduard Roosi järgi on Unnepewe nime tänapäevane tähendus eesti keeles 'Õnnepäev'. Õnnepäeva nimekuju all esineb Unnepewe Julius Mägiste Henriku Liivimaa kroonika tõlkes ning ka raamatus "Kui Lembitu kutsus..." Seda nimekuju kasutas juba Juhan Luiga ning sama tõlgendus on ka ajalooportaalis Histrodamus. *Unnepewe* = Õnnepäev tõlgenduse toetuseks on esitatud mitmed argumente: kroonikas on *u*-tähega märgitud ka *õ*-häälikut (*Turme* ehk Tõrma), levinuim kroonikavariant sisaldab kahekordset *nn*-i ja "-päev" on läänemeresoome aluskeelde ulatuv liitnime komponent.

Alternatiivse tõlgendusena on välja pakutud, et nime esimene poolt tuleb sõnast "uni". See sõna on lisaks isikunimedele levinud ka kohanimedes (Uniküla, Unipiha), erinevalt "õnn(e)"-elemendist, millel on ainult üks (ja seegi kaheldava tähendusega) teadaolev vaste teiste nimede hulgas. Kahes kroonikavariandis on *Unnepewe* asemel kirjas *Unepewe*. Samas kui sõna "uni" vorm on tuletatud konsonanttüvelisest mitmuse genitiivist, siis sobib kahekordne *nn* ka "uni"-hüpoteesiga.

Henriku Liivimaa kroonika 1982. aasta eestikeelset väljaannet teaduslikult kommenteerinud Enn Tarvel on keeleteadlasele Valdek Pallile toetudes arvanud, et 13. sajandi muinaseesti isikunimede puhul ei ole võimalik kindlaks teha nende täpset hääldust. Seetõttu on kroonika väljaandes muuhulgas kasutatud ka nimekuju Unnepewe. Sama nimekuju on kasutatud ka 2012. aastal ilmunud koguteoses "Eesti ajalugu II: Eesti keskaeg". Sulev Vahtre on oma teoses "Muinasaja loojang Eestis" (1990) kasutanud aga nimekuju Unnepeve.  

Unnepewe esineb Õnnepäeva nime all Mait Metsanurga romaanis "Ümera jõel" ja Enn Kippeli romaanis "Meelis"; samuti Lembitu nime all Juhan Sütiste näidendis "Ristikoerad" (1961. aastal lavastas selle "Lembitu" nime all Leo Kalmet).

## Viited
Maniwalde

**Maniwalde** (*Manivalde*, tõlgendatud ka kui *Vanevalde*, *Vanevald*; surnud 21. septembril 1217) oli muinaseestlaste vanem.

Ta esineb Henriku Liivimaa kroonikas vaid ühel korral, nimelt Madisepäeva lahingus, kus ta koos Lembitu, Wottele ja teiste Sakala vanematega langeb: 

Letti quoque, in sinistro cornu dimicantes, audacter una cum Theuthonicis suos adversarios invadebant, contra quos ordinati erant Sackalanenses simul cum Lembito et ceteris senioribus suis. Qui multos de Lettis vulnerantes et quosdam interficientes fortiterque pugnantes diuque restiterunt. Sed videntes turbam mediam a Theuthonicis in fugam conversam terga verterunt et ipsi. Et persequuti sunt eos Letti et multos occiderunt ex eis, et ceteri fugerunt. Et cognovit Veko, frater Roboam, Lembitum et persequutus est eum, tollens vestimenta eus, et ceteri caput eius amputantes detulerunt secum in Lyvoniam. Et ceciderunt ibidem alii seniores de Sackala, Wottele, Maniwalde cum aliis quam plurimis.


Ka lätlased, võideldes vasakul tiival, ründasid julgesti koos sakslastega oma vastaseid, nende vastu olid seatud sakalased ühes Lembito ja oma muude vanematega. Haavates paljusid lätlaste hulgast ja mõningaid tappes ja vapralt võideldes, panid nad kaua vastu. Kuid nähes, et sakslased olid keskmise väesalga põgenema pööranud, pöörasid nad ka ise selja. Ja lätlased ajasid neid taga ja tapsid neist paljud ning muud põgenesid. Ja Veko, Roboami vend, tundis Lembitu ära ja ajas teda taga ja tappis ta, võttes ta riided, teised aga, võttes tema pea maha, viisid endaga kaasa Liivimaale. Ja langesid seal ka teised Sakala vanemad, Wottele, Maniwalde koos õige paljude teistega.

Maniwalde nimi on arvatavalt germaani päritolu (*Manowald*, *Manowaldus*), kuid Julius Mägiste on oletanud, et Läti Henrik tegi tema nime ülestähendamisel kirjavea ja et tema tegelik nimi oli Vanevald või Vanevalde.

## Ilukirjanduses ja filmis

Maniwalde tegelaskuju esineb ka Karl August Hindrey romaanides "Loojak I–II", kus teda kujutatakse manatargana. 

Filmis "Malev" kujutatakse Maniwaldet Harjumaa kõige leidlikuma vanemana. Kaadritagune jutustaja kommentaar mainib, et tema hüüdnimi olla leidlikkuse pärast olnud **Harju Loogiline**.

## Viited
Rotaviirus

**Rotaviirus** on viirus, mis põhjustab peensoole põletikku (enteriiti), mis avaldub kõhulahtisuse, oksendamise ja palavikuna. Viirus levib haige väljaheidetega saastunud käte vahendusel ja on väga nakkav. Väljaheites leiduv viirus võib olla nakkav kuni kaks nädalat.

Rotaviiruse põhjustatud haigust esineb eelkõige väikelastel. Pea iga viieaastane laps on vähemalt korra elus selle viirusega nakatunud olnud. Kõige enam haigestuvad lapsed vanuses 6 kuud kuni 3 eluaastat.

Haiguse sümptomiteks on äge kõhulahtisus, oksendamine ja palavik. Vedeliku ja mineraalainete kiire kadu on ohtlik just lapse organismile, sest lapsed on veetustumise suhtes tundlikumad kui täiskasvanud. Kiire arstiabi saamisel ei ole haigus eluohtlik.

Eestis on haiguse esinemissagedus suurenenud. 2000. aastal oli Tallinnas haigusjuhte 100 000 elaniku kohta 44,1; 2006. aasta I poolaastal aga juba 97,2. Euroopa Liidu liikmesriikides põhjustab rotaviirus igal aastal umbes 9500 ja maailmas 440 000 surmajuhtu.

## Vaata ka
*Gastroenteriit
Vraca piirkond

**Vraca piirkond** on 1. järgu haldusüksus Bulgaarias.

## Haldusjaotus

Piirkonnas on kümme valda ja kaheksa vallasisest linna.

Piirkonnas on kaheksa linna: Bjala Slatina, Kozloduj, Krivodol, Mezdra, Mizija, Orjahovo, Roman ja Vraca.

## Viited

## Välislingid
* Vraca piirkonna koduleht
Sliveni piirkond

**Sliveni piirkond** on 1. järgu haldusüksus Bulgaarias.

## Haldusjaotus

Piirkonnas jaguneb neljaks vallaks.

Piirkonnas on kuus linna: Kermen, Kotel, Nova Zagora, Šivačevo, Sliven ja Tvǎrdica.

## Viited

## Välislingid
* Sliveni piirkonna koduleht
Smoljani piirkond

**Smoljani piirkond** on 1. järgu haldusüksus Bulgaaria lõunaosas. Piirneb lõunas Kreekaga ja asub Rodope mägedes. Kõrgeim tipp on 2191 m kõrgune Goljam Perelik.

## Haldusjaotus

Piirkond jaguneb kümneks vallaks:

Piirkonnas on kaheksa linna: Čepelare, Devin, Dospat, Madan, Nedelino, Rudozem, Smoljan ja Zlatograd.

87% elanikest on bulgaarlased, 4,4% türklased. Ligi pool elanikest on muslimid. 42% elanikest on islamiusulised bulgaarlased.

## Viited

## Välislingid

* Smoljani piirkonna koduleht
Machine

**"Machine"** on Ameerika industrial metal bändi Static-X-i teine stuudioalbum, mis salvestati Los Angeles-i Studio 508-s ja anti välja 22. mail 2001. Albumit on müüdud USA-s üle 500 000 eksemplari. Seda albumit loetakse üheks Static-X-i "heaviest" albumiks. See oli ka viimane album, millel mängis trumme Ken Jay ja pärast Fukuda lahkumist liitus bändiga Eisen. Tripp Eisen liitus bändiga alles siis, kui album oli juba salvestatud.

"Black and White" oli albumi esimene singel, millel oli ka video; teine singel oli "This Is Not". "Coldi" lool oli ka video, mis oli salvestatud filmi "Queen of the Damned" jaoks. "Cold" oli selle filmi soundtrackil, samuti ka "Not Meant for Me", mis oli filmi jaoks salvestatud Wayne Staticu lugu.

## Lood
#"Bien Venidos"&nbsp;– 0:21
#"Get to the Gone"&nbsp;– 2:49
#"Permanence"&nbsp;– 4:01
#"Black and White"&nbsp;– 3:50
#"This Is Not"&nbsp;– 2:57
#"Otsego Undead"&nbsp;– 3:29
#"Cold"&nbsp;– 3:40
#"Structural Defect"&nbsp;– 3:39
#"...In a Bag"&nbsp;– 4:21
#"Burn to Burn"&nbsp;– 4:17
#"Machine"&nbsp;– 3:27
#"A Dios Alma Perdida"&nbsp;– 5:58

### Lisalood
# "Anything But This" (Jaapani lisalugu) – 4:03
# "Sweat of the Bud" (Live) (Jaapani lisalugu) – 3:24
Philodemos

**Philodemos** (vanakreeka keeles Φιλόδημος; umbes 110 eKr Gadara – umbes 40 eKr) oli vanakreeka epikuurlik filosoof ja luuletaja.

Ta sündis Kreeka Süüria linnas Gadaras, õppis Ateenas Sidoni Zenoni juures ja õpetas epikuurlaste koolis Napolis. Ta loenguid külastasid teiste seas Horatius ja Vergilius.

Temalt on säilinud mõnikümmend epigrammi. Lisaks leiti 18. sajandil Herculaneumi väljakaevamistel papüürusi, millest suur osa sisaldab Philodemose senitundmata teoseid. Need käsitlevad nii eetika-, retoorika- kui ka muusikaküsimusi.

## Kirjandus
*Dorandi, Tiziano Dorandi (toim.) 1991. *Filodemo: Storia dei filosofi. Platone e l'Academia (PHerc. 1021 e 164)*. Napoli: Bibliopolis.
*Gaiser, Konrad (toim.) 1988. *Philodems Academica. Die Berichte über Platon und die Alte Akademie in zwei herkulanensischen Papyri*. Stuttgart-Bad Cannstatt: Frommann-Holzboog.
*Janko, Richard (toim.) 2001. *Philodemus on Poems. Book 1*. Oxford: Oxford University Press.
*Janko, Richard (toim.) 2010. *Philodemus on Poems. Books 3–4*. Oxford: Oxford University Press.
*Sider, David 1997. *The Epigrams of Philodemos: Introduction, Text, and Commentary*. New York and Oxford: Oxford University Press.
Silistra piirkond

**Silistra piirkond** on 1. järgu haldusüksus Bulgaaria kirdeosas.

## Haldusjaotus

Piirkonnas on viis vallasisest linna ning ta jaguneb seitsmeks vallaks:

Piirkonnas on viis linna: Alfatar, Durovo, Glavinica, Silistra ja Tutrakan.

## Viited

## Välislingid

* Silistra piirkonna koduleht
Jimmy Wales

**Jimmy Donal Wales** (sündinud 7. augustil 1966 Huntsville'is Alabamas Ameerika Ühendriikides) on Ameerika internetiettevõtja, üks kahest Vikipeedia asutajast 2001. aastal (koos Larry Sangeriga). Tema hüüdnimi on **Jimbo**.

1996. aastal asutas ta koos Tim Shelli ja Michael Davisega ettevõtte Bomis, mis toetas Vikipeedia eelkäija Nupedia loomist.

2004. aastal rajas Wales veebimajutusettevõtte Wikia, mis on üks populaarsemaid mittetulunduslike vikide keskkondi.

2006. aastal arvas ajakiri Time Walesi Vikipeedia asutamise eest 100 maailma mõjukaima inimese hulka.

Tänapäeval on ta Vikipeediat ja selle sõsarprojekte haldava sihtasutuse Wikimedia Foundation nõukogu alaline asutajaliige.

## Viited

## Välislingid

* Jimmy Walesi kasutajalehekülg ingliskeelses Vikipeedias. en.wikipedia.org
KSA Silmakeskus

**KSA Silmakeskus** on ettevõte, mille tegevusala on lasermeetodil lühinägelikkuse korrigeerimine.

KSA Silmakeskusel on Eestis kaks (Tallinnas ja Tartus) ning Soomes üks kliinik (Helsingis).

## Välislingid
*KSA Silmakeskuse koduleht
*KSA Silmakeskus Soomes
*http://www.delfi.ee/teemalehed/ksa-silmakeskus
*http://www.ohtuleht.ee/teemalehed/ksa-silmakeskus
*KSA Silmakeskus kingib TÜ lastekliinikule väikelaste silmauuringuaparaadi, Eesti Päevaleht, 17. oktoober 2006
*KSA silmakeskus soetas tipptaseme laseri, tarbija24.ee, 27. august 2008
*KSA silmakliinik pääses juriidilise trikiga terviseameti ettekirjutusest, ERR, 12. aprill 2019
Lühinägevus

**Lühinägevus** ehk **müoopia** on nägemissüsteemi omapära, mille puhul kaugelasuvaid objekte on raskem selgena näha kui lähedalasuvaid objekte. Selle põhjuseks on see, et silmamuna on veidi pikem kui tavalisel silmal ning valguskiired koonduvad mitte õigesse kohta võrkkestale, vaid võrkkesta ette. **Lühinägelikud** ehk **müoobid** ei näe kaugele hästi, samas lugemisega neil reeglina probleeme ei ole. 

Lühinägevus klassifitseeritakse RHK-10-s koodiga H52.1.

Lühinägelikkuse korrigeerimise võimalused:
# Prillid
# Kontaktläätsed
# Refraktsioonikirurgia
# Sarvkesta sisesed implantaadid ehk INTACS
# Silmasisesed tehisläätsed ehk IOL-d

## Välislingid
* Lühinägelikkuse epideemia taga võib olla tuhmim elukeskkond, ERR Novaator, 19. märts 2015
Razgradi piirkond

**Razgradi piirkond** on 1. järgu haldusüksus Bulgaaria kirdeosas.

## Haldusjaotus

Piirkonnas on kuus vallasisest linna ning ta jaguneb seitsmeks vallaks:

Piirkonnas on kuus linna: Car Kalojan, Isperih, Kubrat, Loznica, Razgrad ja Zavet. 

2001. aasta rahvaloenduse andmeil oli piirkonna elanikest 47,2% türklased ja 44% bulgaarlased. 53,7% olid muslimid ja 43,2% kristlased.

## Viited

## Välislingid

*Razgradi piirkonna koduleht
Heinrich von Hohenfels

**Heinrich von Hohenfels** (ka *Johann*) oli Liivi ordu liige ja Narva foogt aastatel 1517–1527.

Heinrichi vanemad olid Eberhard von Hohenfels ja Bilge Huhn von Ellershausen. Ta sündis Hessenis Marburgi lähedal Hohenfelsi linnuses. Tema suguvõsa kuulus Kölni piiskopi läänimeeste hulka. Mitmed tema sugulased kuulusid Saksa ordu koosseisu.

Hohenfels astus ordusse tõenäoliselt 16. sajandi algusaastatel, 1512. aastal on teda märgitud kumpanina Kandavas. Viie aasta pärast sai ta Narva foogtiks. Selles ametis oli ta kümme järgmist aastat, misjärel teated temast lõppevad.

## Kirjandus
**Ritterbrüder im livländischen Zweig des Deutschen Ordens*. Köln: Böhlau, 1993. Nr. 423 (lk 335–336).
Pleveni piirkond

**Pleveni piirkond** on 1. järgu haldusüksus Bulgaaria põhjaosas.

## Haldusjaotus

Piirkonnas on 14 vallasisest linna ning ta jaguneb 11 vallaks:

## Viited

## Välislingid

* Pleveni piirkonna koduleht
Johann von Neuroth

**Johann von Neuroth** (ka *Johan*) oli Liivi ordu liige ja Narva foogt aastatel 1507–1508.

Johanni vanemaid pole teada, tema päritolukohaks oli aga Neurothi linnus Limburgi lähedal Reinimaal. Tema suguvõsa kuulus väikeaadli hulka. Üks ta sugulasi, Hermann von Neuroth, sai 1493. aastal orduvasalliks.

Johann oli 1485–1486 Paides kumpan, 1497 sai temast aga Miitavi peamees Liivi ordu maamarssali alluvuses. 1507. aastal sai ta Narva foogtiks, kuid oli selles ametis vaid aasta. Seejärel teated temast lõppevad.

## Vaata ka
*Nieroth

## Kirjandus
**Ritterbrüder im livländischen Zweig des Deutschen Ordens*. Köln: Böhlau, 1993. Nr. 621 (lk 473).
Perniki piirkond

**Perniki piirkond** on 1. järgu haldusüksus Bulgaaria lääneosas. Piirneb loodes Serbiaga.

## Haldusjaotus

Perniki piirkonnas on 6 vallasisest linna ning ta jaguneb kuueks vallaks:

Piirkonnas on kuus linna: Batanovci, Breznik, Pernik, Radomir, Zemen ja Trǎn.

Perniki piirkonnas on mitmed suured tööstusettevõtted: Stomana terasetööstus, kaevandus- ja tööstusmasinate tootmine, ehitusmaterjali- ja tekstiilitööstus.

## Viited

## Välislingid

* Perniki piirkonna koduleht
Wilhelm von der Balen

**Wilhelm von der Balen**, teise nimega **Fleck** oli Liivi ordu liige, Vindavi komtuur aastatel 1532–1533 või kuni 1534 ning Kursi komtuur (1534–1552).

Tema vanemad olid tõenäoliselt Dietrich von der Balen-Fleck Elfkenist ja Adelheid Esel. Ta oli pärit Reinimaalt Glehnist Neussi lähedalt, olles lähedane sugulane teise orduvenna, Dietrich von der Baleniga.

1528. aastal sai Balen Miitavi peameheks ning 1532. aastal Vindavi komtuuriks. Vindavi komtuurina sai ta tuntuks sellega, et sõlmis evangeelse liidu Riia linna ja Preisimaa hertsogi Albrechtiga. See tekitas tema suhtes suurt umbusku, sest ehkki ka ordu maameister Wolter von Plettenberg sõlmis liidu Riia ja Albrechti venna Wilhelmiga, olid ordus toona tugevad katoliiklusevastased meeleolud. Veelgi suurem oli ordus aga vastasseis koostööle Albrechtiga, kes endise Saksa ordu kõrgmeistri ja veendunud protestandina püüdis sekulariseerida ka Liivimaad. Balen oli üks innukamaid Albrechti toetajaid Liivimaa orduharus ning see oli arvatavasti peamiseks põhjuseks, miks ta kas 1533. aasta lõpus või tõenäolisemalt 1534. aasta alguses Vindavi komtuuri ametist vabastati. Seejärel pakuti talle Kursi komtuuri ametikohta, mille hertsog Albrecht soovitas tal ka vastu võtta. Ka pärast Vindavi komtuuri ametist lahkumist sai Balen hertsog Albrechtilt rahalist ja moraalset toetust; vähemalt mõnda aega viibis ta Riias. Aastatel 1548–1552 on Kursi komtuurina nimetatud kedagi Balenit (ilma eesnimeta), kes arvatavasti oli jätkuvalt Wilhelm von der Balen.

## Viited
 

## Kirjandus
**Ritterbrüder im livländischen Zweig des Deutschen Ordens*. Köln: Böhlau, 1993. Nr. 45 (lk 97).
Goljam Perelik

**Goljam Perelik** (bulgaaria keeles *Голям Перелик* 'Suur Perelik') on mägi Bulgaarias ning Rodope mäestiku kõrgeim tipp, 2191 m üle merepinna. Kõrguselt on see Bulgaarias seitsmes mägi. 

Mägi asub Smoljani linnast umbes 19 km lääne pool Lõuna-Bulgaarias.

Goljam Pereliku nõlval paikneb Bulgaaria sõjaväebaas, mistõttu on juurdepääs tipule piiratud. Sellegipoolest on mägi piirkonnas tuntud nii oma loodusliku ilu kui ka avarate vaadete poolest ning on populaarne sihtkoht matkajate ja loodushuviliste seas.

## Viited
Interventsioon

**Interventsioon** ühe või mitme riigi (vägivaldne) sekkumine teise riigi siseasjadesse.

## Vaata ka
*Humanitaarne interventsioon
Võro Selts VKKF

**Võro Keele ja Kultuuri Fond** oli 12. novembril 1988 loodud organisatsioon võru keele või laiemalt lõunaeesti keele ja kultuuri kaitseks ja arendamiseks.

1989. aastast on see korraldanud iga-aastast Kaika suveülikooli.

1997. aastal tehti fond ümber mittetulundusühinguks **Võro Selts VKKF**.

## Tunnustus
*1996 Eesti Taassünni auhind

## Välislingid
*Seltsi koduleht
Dimitrovgrad (Bulgaaria)

**Dimitrovgrad** on linn Bulgaarias Haskovo piirkonnas. Asub 78 km Plovdivist idas.

Linn asutati tööstusasulana 10. mail 1947 ja nimetati peaminister Georgi Dimitrovi järgi.

## Viited

## Välislingid

*Dimitrovgradi koduleht
Anne Schotter

**Anne Schotter** (15. juuni 1936 – 20. märts 2020) oli eesti arst ja pedagoog.

Ta õppis Tartu õpetajate instituudis ja läks pärast selle lõpetamist Kohtla-Järvele kooliõpetajaks. Siis aga otsustas isa eeskujul arstiks saada ja lõpetas 1963. aastal Tartu Riikliku Ülikooli arstiteaduskonna, mille lõpetamise järel töötas neuroloogina Keila haiglas. Seejärel töötas Tartu Ülikoolis, oli meditsiiniteaduste kandidaat.

Tartu Ülikoolis töötamise kõrvalt rajas Anne Schotter 1989. aastal koostöös ettevõtjate ja vaimulikega ühe esimese Tartu vabaühenduse Tartu Kristliku Kodu. Algul oli see mõeldud Viljandi noortevanglast vabanenutele, siis lastekodulastele, seejärel kuni 2015. aastani tegutses keskus asenduskoduna. Aastate jooksul kujunes sellest välja Tartu Koidu Keskus, mille struktuuri on kuulunud eralastekodu, lastepäevakeskused, lastehoid ja tugikorterid. Keskus tegutseb aadressil Koidu 13 ja pakub mitmesuguseid teenuseid, abi ja täiendõpet lastele ja noortele ning nende lähedastele. Anne Schotter oli selle pikaaegne juht. Eri rahvusest noorte integreerimiseks asutas Anne Schotter ka 2007. aastal laste kalastusringi, millest kujunes välja edukas sportliku kalapüügiga tegelev noorte kalameeste klubi Kalakratid.

## Tunnustus
* 1995 Eesti Taassünni auhind
* 2006 UNICEFi aastapreemia
* 2011 Kodanikupäeva aumärk
* 2017 Tartu Tähe kavaler

## Isiklikku

Tema isa oli arst-neuroloog Voldemar Üprus, tädid kunstnik Hilda Üprus ja kunstiajaloolane Helmi Üprus. Tema vend on poliitik ja ettevõtja Jaak Üprus (s. 1940). Tema abikaasa oli silmaarst Leo Schotter (1917–1997), kellega tal oli poeg Valmar Schotter (1969–2009). Tema teine poeg on vaimulik ja poliitik Avo Üprus. 

## Viited
Banjana

**Banjana jõgi** ehk **[[Ambanizana jõgi]]** on jõgi Madagaskaril.

## Vaata ka
*Bānjāna, asula Bangladeshis
Ambanizana mägi

**Ambanizana mägi** (malagassi keeles *Ambohitsitondroinan' Ambanizana*) on mägi Madagaskari saare Masoala poolsaare edelaosas. 

Kõrgus merepinnast on umbes 962 m.
Looduskaitseühing Kotkas

**Looduskaitseühing Kotkas** on Eesti looduskaitseorganisatsioon.

See asutati kui Looduskaitsekooperatiiv "Kotkas" 1989. aastal kolme mehe – Einar Tammuri, Urmas Sellise ja Olev Merivee – poolt. 
Viis aastat hiljem sai sellest Looduskaitseühistu "Kotkas", hiljem Looduskaitseühing Kotkas.

Kotkas on tegelenud kotkaste ja must-toonekure kaitse ja loendustega Eestis.

Ühingu esimene esimees oli Einar Tammur (1960–2004). Pärast tema surma sai ühingu juhatajaks Robert Oetjen.

Kotkas on Alam-Pedja looduskaitseala hooldaja. Ühingule kuulub Palupõhja looduskool (kaasomandis Eestimaa Looduse Fondiga).

## Vaata ka
*Kotkaklubi – aastal 1999. loodud MTÜ

## Tunnustus
*1993 Eesti Taassünni auhind

## Viited

## Välislingid
*Kotkaklubi
Bács-Kiskuni komitaat

**Bács-Kiskuni komitaat** on 1. järgu haldusüksus Ungari lõunaosas. Piirneb lõunas Serbiaga. Asub Doonau ja Tisza vahel.

Pindalalt on see Ungari suurim komitaat. Moodustati 1950. aastal Bács-Bodrogi ja Pest-Pilis-Solt-Kiskuni komitaadist.

Komitaadi halduskeskus on Kecskemét, teised suuremad linnad on Baja, Kiskunfélegyháza, Kiskunhalas ja Kalocsa.

### Haldusjaotus
Bács-Kiskuni komitaat jaguneb alates 2013. aastast 11 kreisiks:

## Välislingid

*Komitaadi koduleht
Mäemassiiv

**Mäemassiiv** on mäestiku enam-vähem isoleeritud osa, mille pikkus ja laius on sarnased (näiteks Mont Blanc Alpides ja Mogoltau Tian Shanis). Mäemassiivid on tavaliselt nõrgalt liigestatud ja nende morfoloogiline ühtsus on hästi nähtav. Mäestiku naaberahelikkudest on mäemassiiv eraldatud laiade ja sügavate orgudega.
Gainesville

**Gainesville** on linn Ameerika Ühendriikides Florida osariigis, Alachua maakonna keskus. 

Gainesville'is asub 1906. aastal asutatud Florida Ülikool.

Tänapäeva linna alal elasid timukua indiaanlased. Esimestena koloniseerisid piirkonna hispaanlased, kuid loovutasid 1824. aastal selle Ameerika Ühendriikidele.

## Välislingid

*Gainesville'i koduleht
Ambavazakana

**Ambavazakana** on küla Madagaskari saarel Sava piirkonnas Antalaha ringkonnas Vinanivao vallas  Masoala poolsaare idaranniku lõunaosas Baldrisy neemest 16 km põhja pool.
Korean Air Linesi lend 007

**Korean Air Linesi lend 007** (**KAL 007**) oli Lõuna-Korea reisilennufirma Korean Air Linesi New Yorgist   Anchorage'i (Alaska) kaudu Souli teel olnud lennuki Boeing 747-230B katastroofiga lõppenud lend. 

1. septembril 1983  tulistas Nõukogude Liidu sõjalennuk Suhhoi Su-15 reisilennuki Jaapani mere kohal Moneroni saare lähedal Sahhalinist läänes alla. Surma said kõik lennukis olnud 269 inimest (neist 29 meeskonnaliiget), kaasa arvatud Ameerika Ühendriikide Esindajatekoja liige Larry McDonald. See juhtum tekitas pahameelt kogu maailmas.

Pärast tankimist Anchorage'is tõusis lennuk 1. septembri hommikul kell 1 õhku ja võttis suuna Soulile. Lühim lennumarsruut oleks läinud üle Kamtšatka Nõukogude Liidu õhuruumi kaudu, kuid külma sõja ajastu pingeliste suhete tõttu kulges ettenähtud lennukoridor Romeo 20 umbes 30 km kauguselt Nõukogude Liidu piirist ümber Kamtšatka poolsaare ja Kuriilide ning üle Jaapani.

Juba 10 minutit pärast õhkutõusmist hakkas lennuk kursist lääne suunas kõrvale kalduma ning suundus otse Nõukogude Liidule kuuluvale Kamtšatka poolsaare poole. Püüdurhävitaja lendur tulistas Korea reisilennuki   Sahhalini saare kohal raketiga alla.
Ambodikily

**Ambodikily** on küla Madagaskaril Sava piirkonnas Antalaha ringkonnas Vinanivao vallas  Masoala poolsaare lõunatipu ning idaranniku lähedal 11 km kaugusel Masoala neemest.
Ambodimanga

**Ambodimanga** on Madagaskaril levinud kohanimi.

***[[Ambodimanga (Masoala)|Ambodimanga]]**, küla Sava piirkonnas Masoala poolsaarel
*...

## Vaata ka
*Ambodimanga vald
*Ambodimanga mägi
*Ambodimanga jõgi
Ambodimanga (Masoala)

**Ambodimanga** on küla Madagaskaril Sava piirkonnas Antalaha ringkonnas Vinanivao vallas  Masoala poolsaare lääneosas Ampanio jõe lõunakaldal. 

Kõrgus merepinnast on umbes 121 m.
Masoala neem

**Masoala neem** (malagassi keeles *Tanjon'i Masoala*, prantsuse keeles *Cap Masoala*) on neem Madagaskari saare Masoala poolsaare lõunaranniku idaosas.
Antalaha ringkond

**Antalaha ringkond** on ringkond (3. järgu haldusüksus) Madagaskari põhjaosas Sava piirkonnas. 

Ringkond sisaldab Masoala poolsaart ning seda piirab edelast Antongila laht ja idast India ookean. Ta piirneb põhjas Sambava ringkonnaga, loodes Andapa ringkonnaga ning läänes Maroantsetra ringkonnaga. 

Ringkonna pindala on 7085 ruutkilomeetrit. Elanike arv on 2001. aasta andmetel 186 322.  

Ringkond jaguneb 14 vallaks: 

*Ambalabe vald 
*Ambinanifaho vald 
*Ambohitralanana vald 
*Ampahana vald 
*Ampohibe vald 
*Antalaha vald 
*Antananambo vald 
*Antombana vald 
*Antsahanoro vald 
*Antsambalahy vald 
*Lanjarivo vald 
*Marofinaritra vald 
*Sarahandrano vald 
*Vinanivao vald
Vinanivao

**Vinanivao** on asula Madagaskaril Sava piirkonnas Antalaha ringkonnas Masoala poolsaare idarannikul Vinanimbe lahe ääres Andranotsimanga jõe suudme lähedal, Vinanivao valla keskus.  Geograafilised koordinaadid on 15°53' S, 50°16' E.

## Välislingid
*Saareke Vinanivao vastas
Vinanivao vald

**Vinanivao vald** on vald Madagaskaril Sava piirkonnas Antalaha ringkonnas. Valla keskus on Vinanivao.

2001. aasta rahvaloenduse järgi on valla elanike arv 14 906.

75% elanikke on talunikud ning veel 20% elatub loomakasvatusest. Tähtsaim saadus on nelk. Teised tähtsamad tooted on riis ja vanill.
Baranya komitaat

**Baranya komitaat** on 1. järgu haldusüksus Ungari lõunaosas. Piirneb lõunas Horvaatiaga. Lõunapiiril voolab Drava ja idapiiril Doonau. Keskosas asub Mecseki mäestik.

Komitaadi halduskeskus on Pécs, teised suuremad linnad on Komló ja Mohács.

Komitaadis asub 1996. aastal loodud Doonau-Drava rahvuspark.

## Haldusjaotus
Baranya komitaat jaguneb alates 2013. aastast 10 kreisiks:

## Välislingid

*Komitaadi koduleht
Lääne-Aafrika Riikide Majandusühendus

**Lääne-Aafrika Riikide Majandusühendus** (inglise **Economic Community of West African States**, **ECOWAS**; prantsuse **Communauté économique des États de l'Afrique de l'Ouest**, **CEDEAO**) on 12 Lääne-Aafrika riigi ühendus, mis asutati 28. mail 1975 Nigeerias Lagoses eesmärgiga luua Lääne-Aafrika ühisturg.

Ühenduse peakontor asub Lagoses. Kord aastas koguneb Ühenduse kõrgeim organ, riigi- ja valitsusjuhtide konverents; täitevorgan on liikmesriikide majandusministritest koosnev Ministrite Nõukogu. Ühendusel on kolm ametlikku keelt – inglise, prantsuse ja portugali.

Ühendus edendab liikmesriikide majanduskoostööd, arendab ühisprojekte, otsib investoreid, ärgitab loodusvarasid ratsionaalsemalt kasutama, aitab liikmesriike majanduslikult, korraldab poliitilist ja kaitsekoostööd ning kultuurikontakte; esindab liikmeid rahvusvahelistes organisatsioonides. Ta on osalenud ka rahuvalveoperatsioonides.

Seitsmes liikmesriigis on kasutusel Kesk-Aafrika frank (XOF).

## Liikmesriigid

* (1975)
* (1975)
* (1975)
* (1975)
* (1975)
* (1975)
* (1976)
* (1975)
* (1975)
* (1975)

## Riigid, mille liikmesus on peatatud

* (1975) – liikmesus peatatud pärast 2008. aasta riigipööret
* (1975) – liikmesus peatatud pärast 2010. aasta presidendivalimisi

## Endised liikmed
* (liitus 1975; astus välja 2025)
* (liitus 1975; astus välja 2000)
* (liitus 1975; astus välja 2025)
* (liitus 1975; astus välja 2025)
Laboratoorium

**Laboratoorium** ehk **labor** on asutus või ruum, kus kontrollitud tingimustel sooritatakse teadusuuringuid, eksperimente, mõõtmisi jne.

Teaduslaboreid on näiteks ülikoolides, tööstuskompleksides ja valitsusasutustes. Ühes laboris töötavate inimeste arv võib olla väga erinev, sõltudes peaasjalikult töö eesmärgist ja labori suurusest. Praktilisi oskusi õpetatakse ülikoolide õppelaborites.
## Ohtudest laboris
Mõnes laboris ei ole tingimused ohtlikumad kui tavalises elutoas. Paljudes laborites leidub seevastu mitmesuguseid ohte, näiteks mürke, nakkushaiguste baktereid, kergsüttivaid, plahvatusohtlikke või radioaktiivseid aineid, liikuvaid masinaid ja seadmeid, äärmuslikke temperatuure, tugevat elektromagnetvälja või kõrgepinget. Niisugustes laborites viibides tuleb järgida ohutusnõudeid. Need on reeglid, mis on välja mõeldud ohu vähendamiseks laboris viibivatele isikutele ja laborisisustusele, nendele tekkida võiva kahju ärahoidmiseks või vähendamiseks, kui kahju on juba tekkinud. Hankida tuleb vastav kaitsevarustus ja kui ohutusnõuded ette näevad, tuleb seda kasutada.

Laboreid tuleb korrapäraselt inspekteerida ja auditeerida, et hinnata neis valitsevaid ohte. Hinnata tuleb kemikaalide käitlemist ja ladustamist, elektriseadmeid, bioloogilisi ohte, ohtlike jäätmete käitlust, majapidamist, õnnetusteks valmisolekut, radiatsiooniohutust, ventilatsiooni, samuti õhu kvaliteeti. Niisuguste ülevaatuste tähtis osa on nõuetele vastavuse kontrollimine ning isikute väljaõpe, kes töötavad laboris või kellel on laborisse juurdepääs. Niihästi labori töötajad, nende ülemused kui ka ülevaatajad peavad tegutsema õnnetuste, vigastuste ja muu kahju võimaluste vähendamise nimel.

## Katse- ja kalibreerimislaborid
Nõuded katse- ja kalibreerimislaboritele on toodud standard ISO/IEC 17025:2005 "Katse- ja kalibreerimislaborite kompetentsuse üldnõuded". Nende nõuete täitmine  näitab, et nad on tehniliselt kompetentsed ja võimelised tagama korrektseid tulemusi. Olulisel kohal on juhtimisnõuded ja tehnilised nõuded. Labor peab olema juriidiline isik või juriidilise isiku osa. Keemilised analüüsid ja füüsikalised mõõtmised on selle standardi seisukohast ka katsetused ja neid tegevad laborid on katselaborid.  ISO 17025 järgi akrediteerimine sisaldab kahte osa:
*kvaliteedisüsteemi kui terviku vastavus ISO 17025 nõuetele,
*akrediteerimisulatus.

Labori akrediteerimine on labori pädevuse ametlik tunnustamine teatud ulatuses (oma pädevuse alal viieks aastaks). Labor võib väljastatavatel tunnistustel mainida oma akrediteerimist ainult siis, kui töö on tehtud akrediteerimisalas. Eesti Vabariigis on akrediteerimisasutuseks Eesti Akrediteerimiskeskus. 

## Laboritarvikud
  
Laboritarvikud on laboratoorses töös kasutatavad vahendid. Need on mitmesugused seadmed, aparaadid, instrumendid, väikevahendid ja laborinõud.

## Vaata ka

*Laboritarvikud
*Allveelabor